פוקמושיצ'ה

פוּקָמוּשיצָ'ה (ביפנית: 深蒸し茶, "תה באידוי עמוק") הוא סוג של תה ירוק, המיוצר ביפן.

פוקמושיצ'ה הוא תת-סוג של התה הירוק סנצ'ה, שעיבודו כולל אידוי שמטרתו עצירת תהליך הפרמנטציה.
לייצור פוקמושיצ'ה עלי התה מאודים לפחות במשך דקה, פי 2–3 מהסנצ'ה הרגיל. כתוצאה מהחימום הארוך על ידי הקיטור, העלה הופך לצהוב ורקמתו נפגעת, אך צבע התה שהוכן הופך לכהה יותר והטעם למתוק וחזק יותר. פוקמושיצ'ה נחלט מהר יותר מהסנצ'ה הרגיל, אך ריחו חלש מזה של הסנצ'ה.

סוג תה זה פותח בראשית שנות החמישים בניסיון להפחית את המרירות של תה ירוק המגיע מאזורים מסוימים ביפן. כיום סוג תה זה יכול להיות גם מתוק וגם מר.

קישורים חיצוניים

הערות שוליים

קטגוריה:תה ירוק
קטגוריה:תה יפני